Dermed sidder i alt to personer fængslet i sagen, hvor en 27-årig mand i lørdags fik skudt sin ene balle af efter at været blevet slået i skridtet med en geværkolbe. I forvejen sidder en 20-årig mand fængslet i forbindelse med skyderiet, der fandt sted i offerets lejlighed i Hobro. De to mænd sparkede ifølge politiet døren op til den 27-åriges lejlighed, og den 20-årige skød den ufrivillige vært på nært hold med et jagtgevær. Motivet til den uvenlige visit er fortsat uklart. Både offeret og de anholdte er i forvejen kendt af politiet og kendte også hinanden perifert. Kort efter skudepisoden blev fem andre anholdt. De er efter endt afhøring alle løsladt, men er fortsat sigtede i sagen. /ritzau/

Referat:
En 18-årig mand blev mandag varetægtsfængslet i 26 dage med en sigtelse for drabsforsøg hængende over hovedet. Det oplyser Nordjyllands Politi.